Discussió:Llista de monuments de Tona

message: La casa núm. 7 de la plaça de l'Hostal no té res a veure amb la descrita a Patmapa, ni aquesta ni cap altra de la plaça. Ara bé, és ben possible que abans fos com deia la fitxa, perquè és igual d'estreta, però la façana està totalment reformada. Només podria ser que es conservi la llinda datada dalt de la porta, però amb el Google Street no s'aprecia. --Enric (discussió) 16:29, 28 juny 2021 (CEST)
replies: text: Aquesta casa conserva la llinda datada el 1683. Concretament la de dalt del negoci, no la de dalt de la porta d'entrada a l'edifici. --Enric (discussió) 11:37, 2 jul 2021 (CEST)
thread_title:  Casa de Pere Molera 

message: No existeix, ni en aquesta adreça ni en tot el carrer. --Enric (discussió) 16:50, 28 juny 2021 (CEST)
thread_title:  Can Pubill 

message: El que hi ha ara en aquesta cantonada és un edifici nou. --Enric (discussió) 17:04, 28 juny 2021 (CEST)
replies: text: És nou però manté parcialment l'estructura del vell, amb un nou pis en les antigues golfes on han conservat el petit porxo amb dos arcs rebaixats, i amb balcons amb ferro forjat. Tot i això, ha perdut l'encant. --V.Riullop (parlem-ne) 09:34, 29 juny 2021 (CEST)
thread_title:  Carrer Barcelona 1 - plaça Major 

message: Hi deu haver hagut un canvi de numeració, perquè la façana modernista no és al número 13 sinó a l'11. Pel que fa a Cal Milà, a la fitxa de PATMAPA no hi ha foto, però ha de ser la casa del costat. La número 13 (la de l'esquerra) és una casa de poble gran, i la número 9 (la de la dreta) sembla un edifici modern, o un d'antic remodelat. De fet, ni a l'un ni a l'altre no s'hi veuen esgrafiats, i com que diu que té "grans balcons" devia ser l'actual número 9, que sí té barana de ferro forjat al balcó, tot i que això de les "línies ondulades" és discutible. Tampoc no s'hi veu l'arc de maons vistos ni la cornisa de teules i trossos de ceràmica. De fet, totes aquestes descripcions corresponen a la casa modernista número 11! Per tant, com que totes dues descripcions corresponen a la casa número 11, Cal Milà, a manca de descripció fiable, deu ser la 13, o fins i tot el conjunt 13-15, ja que són dues cases amb la mateixa tipologia. O podria ser que totes dues fitxes facin referència a la mateixa casa modernista; de fet, en aquest blog a la casa modernista se l'anomena Cal Milà, basant-se en la descripció de la fitxa de Patmapa. --Enric (discussió) 17:29, 28 juny 2021 (CEST)
replies: text: D'on ho treus això? La fitxa IPA-46219 diu "Cal Milà" al número 11, la dels esgrafiats simètrics emmarcats en un arc de maons. --V.Riullop (parlem-ne) 10:07, 29 juny 2021 (CEST)
replies: text: :  Quan ho vaig començar a mirar, "façana modernista del carrer Major" em va fer pensar de seguida en la número 11, d'aquí tota la dissertació, ja que cap de les dues del costat no té res de modernista. Si donem per bona la fitxa de Cal Milà, llavors encara queda per saber quina és la tal façana modernista. Evidentment la casa número 13 no és, perquè de modernista no en té res ni s'ajusta a la definició de la fitxa. Podria ser la número 9 i que l'hagin reformada totalment (ja que és estreta, té els baixos transformats en comerç i també té un balcó, però pel que fa a la resta res: no sé pas si la barana del balcó es pot considerar feta de "rosetons", ni l'arc de maó vist amb esgrafiats ni la data coronant l'edifici no apareixen enlloc), però el més greu del cas és la foto que il·lustra la fitxa! Amb la qual cosa es veu claríssim que la "façana modernista" és la de l'actual número 11, no 13, i per tant coincideix també amb la definició de Cal Milà. Per això dic que totes dues descripcions poden correspondre a la mateixa casa. --Enric (discussió) 11:02, 29 juny 2021 (CEST)
replies: text: :: D'acord, no ho entenia. És clarament un duplicat, els he fusionat. --V.Riullop (parlem-ne) 11:31, 29 juny 2021 (CEST)
thread_title:  Cal Milà i façana modernista del carrer Major 

message: On són les "galeries cobertes, que donen al carrer, amb unes vidrieres delimitades per motius geomètrics de ferro forjat" de la fitxa de PATMAPA? Aquí, la casa vista amb el Google Street. --Enric (discussió) 17:44, 28 juny 2021 (CEST)
replies: text: Ja vaig trobar les famoses galeries. Donen a la part eixamplada del carrer, on hi ha la botiga, no pas a la façana principal, que és on hi ha el portal d'entrada a l'edifici. --Enric (discussió) 11:46, 2 jul 2021 (CEST)
thread_title:  Cal Metge 

message: Actualment, la Canal és una gran nau que es fa servir per a representacions teatrals. De l'antic mas de la Canal, només en queden les ruïnes al darrere. --Enric (discussió) 17:51, 28 juny 2021 (CEST)
thread_title:  La Canal 

message: L'edifici del número 1-3 del c. Doctor Bayés no té gran cosa a veure amb el tradicional, tal com es pot veure en fotos antigues aquí. Llegint el blog, diu que l'antiga fonda era a la cantonada de Doctor Bayés amb Taradell, no a l'altra banda de carrer, per tant és el número 2. Ja en canvio les coordenades. --Enric (discussió) 18:03, 28 juny 2021 (CEST)
thread_title:  Antic hotel Ristol 

message: És al c. Maduixes, 21. --Enric (discussió) 18:17, 28 juny 2021 (CEST)
thread_title:  Habitatge amb façana de l'any 1930 

message: Hi vaig anar ahir, i el terreny ocupa els números 2-6 del carrer. De fet, la portella que dona directament a la casa està numerada amb el 6, mentre que la porta que dona al jardí i que és la primera que trobem quan entrem al carrer (que seria, doncs, la número 2) no està numerada externament. --Enric (discussió) 11:31, 2 jul 2021 (CEST)
thread_title:  Xalet del carrer Sant Joaquim 

message: Aquesta casa, que al Google Street tenia un bonic cartell de "Se vende", l'han enderrocada. Hi ha un solar buit. No sé si deuen haver guardat la barana del balcó per reincorporar-la al nou edifici, que és l'únic que en destacava la fitxa de Patmapa, o ja es deu haver perdut també. --Enric (discussió) 11:43, 2 jul 2021 (CEST)
thread_title:  Carrer Major, 64